OSNOVNA ŠKOLA KRALJA TOMISLAVA

N A Š I C E

KLASA: 003-06/16-01/08

URBROJ: 2149/13-11-16- 2

Našice, 31. svibnja 2016.

**ZAPISNIK**

tridesetpete sjednice Školskog odbora održane u utorak, 31. svibnja 2016. godine s početkom u 18,40 sati.

Nazočni: Jasmina Vidaković, Vesna Kovačević-Tomić, Darija Vlajnić, Branko Malenica, Ivica Knežević, Vlatka Zahirović, ravnateljica i Blanka Sertić kao zapisničar.

Nenazočni: Ivan Matulić i Valerija Šimić

Predsjednica Školskog odbora, pozdravlja nazočne članove Školskog odbora, konstatira potrebnu većinu za pravovaljano odlučivanje i predlaže sljedeći

**D N E V N I R E D :**

1. Donošenje Odluke o usvajanju Zapisnika tridesettreće i tridesetčetvrte sjednice Školskog odbora
2. Natječajni postupak - Hrvatski zavod za zapošljavanje, mrežne stranice, oglasne ploče, objava 16. svibnja 2016. godine za popunu sljedećeg radnog mjesta:
3. Spremačica – neodređeno, nepuno radno vrijeme, 10 sati tjedno, rad u Područnom odjelu Gradac- 1 izvršitelj
4. Školski inkluzivni dokument- donošenje Odluke o usvajanju
5. Zapisnik o inspekcijskom nadzoru - 5. svibnja 2016. godine
6. Pitanja i prijedlozi

Predloženi dnevni red jednoglasno se usvaja.

**Točka 1.**

Predsjednica Školskog odbora upoznaje nazočne članove s tekstom zapisnika 33. sjednice Školskog odbora održane 19. travnja 2016. godine Nazočni članovi Školskog odbora nemaju primjedbi na tekst zapisnika 33. sjednice te se jednoglasno donosi

**ODLUKA**

1. **Donosi se Odluka o usvajanju Zapisnika 33. sjednice Školskog odbora održane 19. travnja 2016. godine.**

Predsjednica Školskog odbora upoznaje nazočne članove s tekstom zapisnika 34. sjednice Školskog odbora održane elektronskim putem dana 6. svibnja 2016. godine Nazočni članovi Školskog odbora nemaju primjedbi na tekst zapisnika 34. sjednice te se jednoglasno donosi

**ODLUKA**

1. **Donosi se Odluka o usvajanju Zapisnika 34. sjednice Školskog odbora održane 6. svibnja 2016. godine.**

**Točka 2.**

Na temelju članka 107. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10., 105/10., 90/11., 16/12., 86/12., 94/13. i 152/14.) Osnovna škola kralja Tomislava, Našice, objavila je natječaj za popunu sljedećeg radnog mjesta:

**1.** **Spremačica** – neodređeno, nepuno radno vrijeme, 10 sati tjedno, rad u Područnom odjelu Gradac- 1 izvršitelj

Natječaj je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama školske ustanove, dana 16. svibnja 2016. godine.

Rok za prijavu kandidata je bio od 17. svibnja do 24. svibnja 2016. godine

Prijavu na natječaj za radno mjesto spremačice podnijelo je dvaneaest kandidata. Sve prijave su pravovremene, ali nisu potpune. Nitko od kandidata ne ostvaruje pravo prednosti prema posebnom Zakonu, niti je podnio dokaz o tome.

Privitak: Tablica 1.

Ravnateljica predlaže zasnivanje radnog odnosa s Josipom Budoš na radno mjesto spremačice u Područnom odjelu Gradac Našički na neodređeno, nepuno radno vrijeme.

Školski odbor suglasan je s prijedlogom ravnateljice za zasnivanje radnog odnosa s Josipom Budoš i jednoglasno donosi sljedeću

**ODLUKU**

1. **Školski odbor jednoglasno daje prethodnu suglasnost za zasnivanje radnog odnosa s Josipom Budoš na neodređeno, nepuno radno vrijeme.**
2. **Josipa Budoš će radni odnos zasnovati 6. lipnja 2016. godine.**

**Točka 3.**

Ravnateljica iznosi potrebu donošenja Školskog inkluzivnog dokumenta u našoj školskoj ustanovi.

Rasprave nema jer su članovi Školskog odbora dobili u privitku poziva Prijedlog teksta Školskog inkluzivnog dokumenta i upoznati su sa njegovim sadržajem.

Školski odbor jednoglasno donosi sljedeću

**ODLUKU**

**Donosi se Odluka o usvajanju Školskog inkluzivnog dokumenta za Osnovnu školu kralja Tomislava, Našice.**

**Točka 4.**

Predsjednica Školskog odbora čita Zapisnik o inspekcijskom nadzoru održanom dana 5. svibnja 2016. godine u Osnovnoj školi kralja Tomislava, Našice, a povodom anonimnog podneska.

Školski odbor jednoglasno donosi

**ODLUKU**

**Školski odbor upoznat je u cijelosti sa sadržajem Zapisnika o inspekcijskom nadzoru održanom dana 5. svibnja 2016. godine u Osnovnoj školi kralja Tomislava, Našice**.

Točka 5.

Pitanja i prijedlozi

Školski odbor je svojoj 33. sjednici dao prethodnu suglasnost za zasnivanje radnog odnosa sa Stanislavom Žigićem kvalificiranim vozačem cestovih motornih vozila i nezaposlenim hrvatskim braniteljem na određeno, puno radno vrijeme, a do kraja nastavne 2015./2016. godine.

Stanislav Žigić je zasnovao radni odnos 25. travnja 2016. godine.

Kako se bliži kraj nastavne godine, njegov radni odnos će prestati sukladno sklopljenom ugovoru o radu i Školski odbor donosi sljedeću

**ODLUKU**

1. **Školski odbor daje suglasnost za prestanak radnog odnosa sa Stanislavom Žigićem kvalificiranim vozačem cestovih motornih vozila i nezaposlenim hrvatskim braniteljem na određeno, puno radno vrijeme, a do kraja nastavne 2015./2016. godine.**
2. **Radni odnos će prestati 10. lipnja 2016. godine**

Pitanja i prijedloga nije bilo.

Sjednica je zaključena u 19,30 sati.

Zapisničar: Predsjednica Školskog odbora:

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Blanka Sertić, dipl. iur. Jasmina Vidaković